ઝાલોદ તાલુકા પંચાયતની સામાન્ય સભા મળી હતી. ભાજપ અને અપક્ષના મળી 6 સભ્યોએ તાલુકા પંચાયતના પ્રમુખ સામે બળવો કર્યો હોવાથી આ સામાન્ય સભા તોફાની બની હતી અને ટીડીઓ કે.કે મનાતની અધ્યક્ષતામાં સભા શરૂ થયા બાદ છ સભ્યો દ્વારા અલગ વ્યવસ્થા કરી ભાજપ 2ની માન્યતા આપવાની માંગણીને લઇ આક્રોશ મચાવ્યો હતો. ભાજપ-2ની માન્યતા આપી અલગ વ્યવસ્થા બાબતે સામાન્ય સભાના પ્રોસીડીંગમાં લેવા મામલે ટીડીઓ કે.કે.મનાત સાથે સભ્યોએ ભારે રકઝક કરી હતી. કોંગ્રેસના સભ્યો દ્વારા તાલુકાના અન્ય ગામોમાં ઘાસચારા અને પાણીની વ્યવસ્થા ઉભી કરવામાં ન આવતા ઉગ્ર રજૂઆત સાથે વિરોધ કર્યો હતો.જોકે સભા તોફાની બને તેવા અંદેશા સાથે પહેલેથી પોલીસ વ્યવસ્થા ઉભી કરવામાં આવી હતી.